Racing – Tim Hedman
Taggad Downhill, European Cup, Giant, Gsons motor, Racing, Spicak, Tim HedmanLämna en kommentar Gebarste pyp ontstel inwoners | News24
Gebarste pyp ontstel inwoners
Die afgelope Sondag was dit weer so: gebarste pyp in Pelikaansingel. Vier-en-’n-halfuur ná die vroeg- oggend-oproepe het die munisipaliteit opgedaag om herstelwerk te doen. Intussen het die water ongehinderd oor die pad en in erwe ingespoel. Foto:JANNIE HOUGH
DIE afgelope Sondag was dit weer so: gebarste pyp in Pelikaansingel, Astonbaai - die soveelste een vanjaar.
Inwoners het van vroeg reeds na die massa water in the straat gestaan en kyk. Erwe is oorstroom, sosialisering is gekanselleer. en laagliggende huise moes dit weer ontgeld.
Inwoners het van 06:00 die oggend begin bel - tevergeefs. Net die brandweer reageer en hulle sê net die werkers het die een of ander klep gaan soek.
Vier-en-’n-halfuur ná die vroeg- oggend-oproepe het die munisipaliteit opgedaag om herstelwerk te doen. Intussen het die water ongehinderd oor die pad en in erwe ge-spoel.
Daar was geen reaksie by die munisipale noodnommers nie.
’n Werknemer van die munisipaliteit beweer die hoof-watertoevoer is vroeg al toegedraai, maar op die vraag hoe laat dit gedoen is, kan hy nie antwoord nie.
Op nog ’n vraag hoe die water kan aanhou stroom as die hooftoevoer so vroeg toegedraai is, kan hy ook nie antwoord nie.
Intussen moes hulle ook aan ’n gebarste pyp in Barbetsingel aandag gee.
Behalwe die ongemak van oorspoelde erwe, is daar die probleem dat randstene nie die laagliggende huise teen waterprobleme beskerm nie. Van die inwoners het al ten duurste pypleiding aangelê om die probleem die hoof te bied, maar dit beteken slegs dat water van die voorkant van hul huis na die agterste erf gelei word ten einde die huise se mure te beskerm.
Volgens ’n inwoner, lê die eintlike krisis by die randstene.
“As die munisipaliteit dit aanlê, sal water nie die erwe binnestroom nie.
“Hulle standaardantwoord is dat die publiek dit self moet laat doen - maar dan slegs deur ’n sekere kontrakteur deur hulleself aangewys.”
Aansoekers is egter dadelik gemaan om nie die kontrakteur vooruit te betaal nie.
“Inwoners van die woongebied storm nie in hul duisendtalle na die munisipale geboue om dit aan die brand te steek nie,” sê een inwoner. “Maar hoe gaan dit ’n verskil maak? Lyk my die stembus is die enigste oplossing.” Kouga Infrastruktuur en Ingenieurswese Portefeulje Raadslid Freddy Campher sê: “Dit is ongelukkig nie duidelik watter nommer die inwoners probeer skakel het nie.
“Die munisipaliteit se inbelsentrum is tussen 07:30vm en 19:00 oop en diensfoute en versoeke kan tydens hierdie ure direk hier gerapporteer word. Buite hierdie ure kan diensfoute by die noodnommer gerapporteer word. Die noodnommer is die nommer vir die brandweer.
“Foute kan ook enige tyd, dag of nag, via die Link-toep gerapporteer word.”
Campher gaan voort: “Ons vra om verskoning dat dit Sondag so lank geneem het voor die hooftoevoer na die geaffekteerde gebied afgeskakel is. Dit skyn daar was ’n misverstand tussen die noodkamer en inbelsentrum, gevolglik is die tegniese-span wat op bystand was eers na 07:30 ingelig oor die gebarste pyp. Die hoof-toevoer is toe dadelik toegedraai en die bars sowat drie ure later herstel na die werk in Barbetsingel afgehandel is.”
Volgens Campher lê die munisipa-liteit le wel randstene aan by die laerliggende kant van ’nstraat ter wille van stormwaterbestuur, maar nie aan die hoërliggende kant nie.
“Huiseienaars aan die hoërliggende kant kan wel self randstene laat aanlê.
“Die munisipaliteit vra wel dat huiseienaars die tegniese-afdeling kontak rakende moontlike kontrakteure. Hierdie reëling is in plek gestel as gevolg van swak werk wat in die verlede gedoen is deur privaat kontrakteurs wat nie noodwending die nodige kundigheid het nie en dan bloot groter probleme veroorsaak.”